ເຈົ້າຂອງຮ້ານກາເຟ KSJ ທີ່ຖືກປິດ ຍ້ອນໂຄວິດ-19 ພວມຊອກຫາທາງ ທີ່ຈະເປີດທຸລະກິດໃໝ່
ນັບແຕ່ເກີດໂຣກລະບາດໂຄວິດ-19 ຮ້ານຂາຍກາເຟ KSJ ໄດ້ປິດລົງໄປຕາມໆກັນ ກັບທຸລະກິດອື່ນໆ ແລະ ຕົກມາເຖິງປັດຈຸບັນນີ້ ທ່ານກອງສະມິດ ຍັງບໍ່ໄດ້ລົດລະໃນການຊອກຫາຊ່ອງທາງ ທີ່ຈະຕັ້ງທຸລະກິດແບບໃໝ່. 
ການລະບາດຂອງໄວຣັສໂຄວິດ-19 ກວ່ານຶ່ງປີທີ່ຜ່ານມາ ໄດ້ຫັນປ່ຽນທິດທາງ ຊີວິດ ຫຼາຍໆຢ່າງເຊັ່ນ ການຫາຢູ່ຫາກິນ ແລະແນວຄິດປະດິດສ້າງໃໝ່ ແຕ່ວ່າການເສຍ ຊີວິດ ແລະທຸລະກິດວຽກງານຫຼາຍໆຢ່າງທີ່ໄດ້ລົ້ມລະລາຍໄປນັ້ນ ຈະບໍ່ມີວັນກັບຄືນ ມາໃໝ່ອີກ ແລະນີ້ໄດ້ກາຍມາເປັນການທ້າທາຍຂອງການຕັ້ງຊີວິດຄືນໃໝ່ ທ່ານກອງສະມິດ ນັກທຸລະກິດຮ້ານຂາຍກາເຟ ມາເປັນເວລາກວ່ານຶ່ງທົດສະວັດ ຢູ່ທີ່ ເມືອງແວນຄູເວີ ລັດວໍຊິງຕັນ ຕັ້ງຢູ່ທາງພາກຕາເວັນຕົກສຽງເໜືອສຸດຂອງ ສະຫະລັດ ທຸລະກິດຂະໜາດນ້ອຍຂອງທ່ານເດີນດີ ນຳລາຍໄດ້ເຂົ້າສູ່ຄອບຄົວ ປີນຶ່ງບໍ່ຕໍ່າກວ່າ ສອງແສນໂດລາຫຼັງຈາກຕັດຄ່າພາສີແລະຄ່າໃຊ້ຈ່າຍຕ່າງໆແລ້ວ ນັບແຕ່ເກີດໂຣກ ລະບາດໂຄວິດ-19 ຮ້ານຂາຍກາເຟ KSJ ໄດ້ປິດລົງໄປຕາມ ຕາມກັນ ກັບທຸລະກິດ ອື່ນໆ ແລະໄດ້ຮັບເງິນການຊ່ວຍເຫຼືອເພື່ອບັນເທົາທຸກຈຳ ນວນນຶ່ງຈາກລັດຖະບານ ກາງ ຕົກມາເຖິງປັດຈຸບັນນີ້ ທ່ານກອງສະມິດ ຍັງບໍ່ໄດ້ລົດລະໃນການຊອກຫາຊ່ອງ ທາງ ທີ່ຈະຕັ້ງທຸລະກິດແບບໃໝ່ ຊຶ່ງທ່ານກອງ ສະມິດ ໄດ້ກ່າວເຖິງຄວາມຄິດເຫັນ ສູ່ ວີໂອເອ ຟັງດັ່ງນີ້ ທ່ານກອງສະມິດ ເກີດຢູ່ແຂວງຈຳປາສັກ ປະເທດລາວ ຈາກຄອບຄົວທີ່ມັກ ຄ້າຂາຍ ທ່ານເຂົ້າມາຕັ້ງຖິ່ນຖານຢູ່ ໃນສະຫະລັດ ເກີືອບ 4 ທົດສະວັດ ແລ້ວ ສຳເລັດປະລິນ ຍາຕີຝ່າຍການຄ້າ ເພາະນັ້ນ ທ່ານກອງສະມິດ ຈຶ່ງມີ ຄວາມສົນໃຈໃນດ້ານນີ້